Kota Cornwallis

Kota Cornwallis ialah kota lama berbentuk bintang empat bucu yang terletak di timur laut Pulau Pinang. Ia dibina pada tahun 1786, dan dinamakan sempena Gabenor Jeneral India ketika itu - Charles Earl Cornwallis. Ia didirikan di Padang Kota Lama, George Town,Pulau Pinang. Satu ketika dahulu bahagian ini dinamakan Tanjung.

Sejarah

Pada tahun 1804, setelah tercetusnya Perang Napoleon dan semasa pemerintahan Kolonel R.T. Farquhar sebagai Gabenor Pulau Putera Wales (juga dikenali sebagai Pulau Pinang), banduan dari India digunakan untuk membina semula kubu ini menggunakan batu bata dan batu. Kota Cornwallis siap dibina pada tahun 1810, dengan kos sebanyak $80,000, semasa pemerintahan Norman Macalister sebagai Gabenor Pulau Pinang. Sebuah parit pertahanan selebar 9 meter dan sedalam 2 meter pernah mengelilingi kota ini, namun telah ditimbus pada tahun 1920-an akibat wabak malaria di kawasan tersebut.

Walaupun kota ini pada asalnya dibina untuk kegunaan ketenteraan British, fungsinya dari segi sejarah lebih kepada pentadbiran awam berbanding pertahanan. Sebagai contoh, hakim Mahkamah Agung Pulau Pinang, Sir Edmond Stanley, seorang peguam Anglo-Ireland, pernah ditempatkan di Kota Cornwallis apabila mahkamah dibuka pada 31 Mei 1808. Pada tahun 1920-an, polis Sikh Negeri-Negeri Selat pula menduduki kota ini.

Anggota Tentera Laut Diraja Britain di bawah arahan Rev. Peter Brown telah menjalankan tinjauan arkeologi pada Julai/Ogos 1970. Kota ini telah diwartakan pada 8 September 1977, di bawah Akta Antikuiti 168/1976, sebagai tapak purba dan tapak bersejarah. Pada masa kini, ia telah menjadi salah satu tarikan pelancongan utama di Pulau Pinang.
Pembinaan
Ia dibina oleh Kapten Francis Light pada mulanya dengan menggunakan kayu nibong tanpa binaan kekal yang meliputi kawasan seluas 416.6 kaki persegi. 

Pada tahun 1804, kota ini dibina semula dengan batu bata dan batu dengan menggunakan tenaga buruh tahanan India semasa pentadbiran Kolonel R.T. Farquhar sebagai Gabenor Pulau Pinang. Kota Cornwallis siap sepenuhnya pada tahun 1810 semasa perkhidmatan Norman Macalister sebagai Gabenor Pulau Pinang dengan kos sebanyak $80,000. Ia bertujuan bagi mempertahankan kepentingan British dari serangan Perancis. Dinding-dinding kubunya,yang setinggi 10 kaki, dibina dalam bentuk bintang. Kini, kawasan ini hanya tinggal batu luar tetapi di dalam kubu masih terdapat beberapa struktur asal yang dibina lebih satu abad yang lalu,termasuk sebuah gereja kecil ,sel penjara ,bilik tahanan,kawasan simpanan senjata dan peluru,tiang bendera asal dan kira-kira 17 meriam gangsa lama,salah satu daripada meriam Belanda bernama Seri Rambai,yang bertarikh 1603. Meriam ini pada asalnya adalah kepunyaan Syarikat Hindia Timur Belanda (VOC), yang dihadiahkan oleh Belanda kepada Sultan Johor sebelum ia berpindah tangan dari satu kerajaan kepada kerajaan lain akibat peperangan. Sekarang, jata syarikat VOC tersebut masih jelas tertera pada meriam Sri Rambai itu.

Pelancongan
Kini kota ini merupakan tumpuan pelancong utama di George Town, Pulau Pinang, Malaysia. Pada masa kini ia memiliki galeri sejarah dan kedai cenderamata. Di dalam kota itu juga terletak meriam Sri Rambai yang merupakan salah satu meriam yang masyhur, digunakan oleh Francis Light semasa tempoh pemerintahannya di Pulau Pinang. 

Sungguhpun kota ini pada asalnya dibina bagi kegunaan tentera dan pasukan artileri Diraja, dalam sejarah, fungsinya lebih kepada pentadbiran berbanding pertahanan. Sepanjang sejarahnya, kota ini tidak pernah terbabit dalam sebarang pertempuran. Selain digunakan oleh pasukan artileri Diraja United Kingdom, kota ini pernah diduduki oleh Polis Sikh Negeri-Negeri Selat pada tahun 1920-an. Kini, ia merupakan salah satu tarikan pelancong utama Pulau Pinang.

Kini, tapak bersejarah yang diuruskan secara persendirian ini popular dalam kalangan pengunjung. Ia dilengkapi dengan kios informasi pelancong, sebuah kafe, dewan terbuka, galeri sejarah, kedai cenderamata serta pemandu pelancong yang boleh membawa pelancong melawat kawasan kubu sambil memberi penerangan tentang sejarahnya.
Seni Bina
Gereja kecil di Kota Cornwallis dibina pada tahun 1799. Perkahwinan pertama yang direkodkan di sini berlaku pada tahun yang sama apabila John Timmers mengahwini Martina Rozells, balu kepada Francis Light. Bangunan di sudut barat daya bastion hampir pasti bukan gereja kecil, tetapi merupakan bangunan utama stor peluru; bumbung yang tebal serta penahan sekeliling adalah ciri-ciri tipikal bangunan stor peluru pada zaman tersebut. Bangunan ini merupakan struktur berbumbung tertua yang masih wujud di Pulau Pinang dari era penjajahan.

Meriam lama menghiasi kawasan kota ini. Meriam terbesar dikenali sebagai Seri Rambai, yang ditempa pada tahun 1603; pada tahun 1606, Syarikat Hindia Timur Belanda menghadiahkannya kepada Sultan Johor. Pada tahun 1613, pihak Orang Aceh merampas Seri Rambai dan membawanya ke Aceh. Pada tahun 1795, orang Aceh menghadiahkannya pula kepada Kuala Selangor. Pihak British merampas Seri Rambai pada tahun 1871 sebagai harta rampasan selepas serangan balas ke atas Kuala Selangor, dan membawanya ke Pulau Pinang. Kerajaan kemudiannya memindahkan meriam ini ke dalam kota pada tahun 1950-an.

Sebuah rumah api rangka keluli setinggi  telah didirikan di sudut timur laut kota ini pada tahun 1882. Ia merupakan rumah api kedua tertua di Malaysia, selepas Rumah Api Cape Rachado di Tanjung Tuan, Melaka. Pada asalnya dinamakan Rumah Api Fort Point, ia telah dinamakan semula sebagai Rumah Api Pelabuhan Pulau Pinang selepas kerja pengubahsuaian pada tahun 1914 dan 1925. Pengerusi Jawatankuasa Pembangunan Pelancongan Negeri mendakwa pada tahun 2006 bahawa rumah api ini merupakan satu-satunya di Malaysia yang menyerupai tiang kapal, dan satu-satunya di Semenanjung Malaysia yang tidak digunakan untuk tujuan panduan pelayaran.Suatu mercu tanda buat pengunjung - Laporan | The Star Online

Galeri

Rujukan 
"Fort Cornwallis, Penang | Malaysia Travel Guide" - http://travelmalaysiaguide.com/fort-cornwallis-penang/#ixzz0ED0j1tO0&A
"Fort Cornwallis, Penang | Malaysia Travel Guide" - http://travelmalaysiaguide.com/fort-cornwallis-penang/#ixzz0ED1BjBSx&A

Pautan luar

Kategori:Bangunan dan struktur di Pulau Pinang
Kategori:Pelancongan di Pulau Pinang
Kategori:Perkubuan
Kategori:Tarikan pelancong di Pulau Pinang